Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlasest islamist pussitas Läänekaldal Gush Etzioni lähedal
kaubamajas surmavalt USA-Iisraeli meest.
Trumpi valitsus olevat otsustanud külmutada USAs
kõik PLO liikmete pangaarved.
Nädal varem otsustati sulgeda PLO esindus Washingtonis.
Peaminister Netanyahu kordab Jeruusalemma meelekindlust
säilitada hoiatusjooned oma riikliku julgeoleku osas,
sh ära hoida vaenlaste relvastumine kaasaegsete relvadega.
Palestiinlasest islamist pussitas eile Läänekaldal Gush Etzioni lähedal
kaubamajas surmavalt 45-aastast meest.
Ohvriks tuvastati Ameerika-Iisraeli päritolu Ari Fuld,
nelja lapse isa Efrati asundusest.
Ründajaks oli 16-aastane Khalil Jabarin Yatta külast.
Fuldil õnnestus teda pärast rünnakut taga ajada ja tulistada,
kuni mööduja terroristi lõplikult kahjutuks tegi.
Ca 11:15 saime teate terrorirünnakust kaubamaja uksel Gush Etzionis.
Kaubanduskeskuses viibinud parameedik kuulis intsidendist
ja andis haavatule esmaabi,
kes toimetati seejärel Sha'arei Tzedeki haiglasse.
Samas andsime esmaabi ka stabiilses seisundis ründajale.
Tema viidi Hadassa haiglasse Ein Keremis.
Varsti pärast Jeruusalemma Sha'are Tzedeki haiglasse toomist
suri Ari Fuld saadud haavadesse.
Samal päeval tuli sadu inimesi Fuldi matustele,
kes oli tuntud juudi aktivist, tugeva rahvusliku ideoloogiaga
ja vankumatu Iisraeli armee toetaja.
Ta oli aktiivne blogija aktuaalsetel teemadel
ja andis iga nädal piiblitunde.
Matustel nimetas ohvri isa rabi Yona Fuld
oma poega kangelaseks.
Kui iseloomustada teda ühe sõnaga, oleks see 'gibor' (kangelane).
Ta oli kangelane kõigi jaoks.
Ta oli nii uhke laste üle,
kes olid tema ellu kalleim vara.
Matustel käis USA suursaadik Iisraelis David Friedman, kes kirjutas Twitteris:
"Ameerika leinab
ühe oma kodaniku mõrvamist palestiinlasest terroristi poolt.
Ari Fuld oli kirglik Iisraeli kaitsja ja Ameerika patrioot.
Ta esindas mõlema riigi parimat ja teda jäädakse taga igatsema.
Leidku tema pere lohutust ja jäägu temast hea mälestus!"
Päev varem teatati vägivaldsetest meeleavaldustest
Iisraeli-Gaza turvataral.
Ca 500 palestiinlast, kes laupäeval turvatara eri paigus meelt avaldasid,
põletasid autokumme ja loopisid kive ja lõhkekehasid IDF vägede pihta.
IDF esinduse teatel viskasid islamistid kolm granaati Karni piiripunkti pihta
ja torupommi Rafah kandis, sihiks IDF väesalgad.
Iisraeli väesalkades keegi siiski viga ei saanud.
Avalduses rõhutati,
et IDF kasutas piiri kindlustamiseks märuliohjevahendeid.
Washingtonis olevat Trumpi valitsus otsustanud külmutada USAs
kõik PLO liikmete pangaarved.
Nädal varem otsustati sulgeda PLO esindus Washingtonis.
Palestiinlaste USA esindaja Husam Zomloti sõnul
tühistati ka tema USA viisa, suleti tema perekonna pangaarved
ja Immigratsiooniamet palus tal koheselt riigist lahkuda.
Lisaks teatas New York Times nädalavahetusel,
et Trumpi valitsus
lõpetab rahastuse viimasele palestiinlastele kasulikule allikale.
USA ametnike teatel ei eraldata rohkem vahendeid
Konfliktijuhtimis- ja leevendusprogrammile,
kust palestiinlased on saanud USA abi
Iisraeli-palestiinlaste suhete tugevdamiseks.
Senised eraldised peaksid lõppema septembris.
Iisraeli-palestiinlaste suhete rahastamise asemel
hakkab agentuur suunama abi programmidele,
mis toetavad Iisraeli araablaste ja juutide suhteid.
Palestiinlaste pealäbirääkija Saeb Erekat - üks PLO ametnikke,
keda USA viimased meetmed mõjutavad,
oli skeptiline Washingtoni võime osas esitada kauaoodatud rahuplaan
ja süüdistas Trumpi valitsust Iisraeli poole hoidmises,
mis puudutab vana konflikti põhiküsimusi.
See matvat Erekati väitel kõik võimalused rahuks Lähis-Idas.
Ma ei usu, et nad kunagi mingi plaani esitavad,
sest kogu maailm on selle vastu. Kogu maailm on nende ideede vastu.
Nad juba rakendavad oma plaani, kui muudavad rahuprotsessi termineid
palestiinlaste ja Iisraeli vahel ja seda ei saa teha.
Ainus lahendus on jõustada resolutsioonid 242 ja 338.
Ainus lahendus on luua Palestiina riik,
kus Ida-Jeruusalemm on pealinnaks 1967. a piiridele
ja lahedada alalise staatuse teemad, sh põgenikud resolutsiooni 194 alusel.
Mõne päeva eest teatas Trumpi Lähis-Ida erisaadik Greeblatt,
et Washington on valmis kriitikaks oma rahuplaani aadressil
ning nii Iisrael kui palestiinlased näevad asju,
mis neile meeldivad ja mis mitte. Muid detaile ta ei avaldanud.
Kolmapäeval saabub Iisraelis vaikus, kui kogu riigi ja maailma juudid
tähistavad paastu ja palvega Yom Kippuri ehk lunastuspäeva.
Lisaks pattudest lunastuse otsimisele tähistavad paljud iisraellased
ka 1973. a Yom Kippuri sõja 45. aastapäeva, mil Iisraeli tabas
Egiptuse ja Süüria juhitud araabiamaade koalitsiooni rünnak.
Suur inimohvrite arv sõjas
on jätnud juudiriigile valusa mälestuse täieulatusliku sõja hinnast.
Peaminister Netanyahu sõnul õpetas see siiski Iisraeli juhte
tegema ähvardava ohu eel ennetavaid rünnakuid.
See nädal tähistame sünagoogides ja kalmistutel Yom Kippuri,
meie rahva kõige pühamat päeva,
ja päeva, mil 45 aasta eest, tabas meid verine rünnak,
mis nõudis tuhandeid ohvreid.
Peame tegema kõik, et sõda ära hoida.
Selle ohvrid hävitavad peresid
ja jätavad rahva südamesse lahtise haava.
Kui see aga meile peale sunnitakse,
peame tegema kõik, et võita minimaalsete kaotustega.
45 aasta eest tegi luure vea, kui jäi kindlaks ekslikule analüüsile
Egiptuse ja Süüria sõjakavatsuste suhtes.
Kui need ühegi kahtluseta selgeks said ja oht oli ukse ees,
tegi poliitiline juhtkond tõsise vea ega lubanud ennetavat rünnakut.
Seda viga me rohkem ei tee.
Seoses sellega kordas Netanyahu Jeruusalemma meelekindlust
säilitada punased hoiatusjooned Iisraeli riikliku julgeoleku osas,
sh ära hoida vaenlaste relvastumist kaasaegsete relvadega.
Iisrael teeb pidevalt tööd,
et meie vaenlased ei saaks end kaasaegsete relvadega varustada.
Meie punased hoiatusjooned on teravamast teravamad
ja meie otsustavus nende jõustamisel tugevam kui iial varem.
Eelnevalt süüdistasid Süüria raportid armeeallikaid tsiteerides Iisraeli
laupäevaõhtuses raketirünnakus Damaskuse lennujaamale.
Süüria raportite teatel tõrjus Süüria õhukaitse mitu Iisraeli raketti,
mainimata rünnaku objekti.
Suurbritannias baseeruva Süüria Inimõiguste Vaatlusühenduse väitel
sihiti relvadepood lennuvälja lähedal,
kuhu saabus hiljuti uusi relvi Iraani toetatud võitlejate jaoks.
IDF-i esindusest vastati,
et nad ei kommenteeri välismaiseid raporteid.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri